Timken

A Timken a csapágyak és erőátviteli termékek gyártója. Több mint 42 országban van jelen termékeivel. Cégtörténet 1898-ban Henry Timken amerikai szabadalmat szerzett egy továbbfejlesztett kúpgörgős csapágyra, melyre alapozva 1899-ben bejegyezték a St. Louis-i Timken Roller Bearing Axle Company névű cégét. 1901-ben a vállalat az ohiói Kantonba költözött. Az autóipar termelése ekkoriban előzte meg a korábban domináns „kocsiiparét”. Henry Timken és két fia azért választotta ezt a várost, mert közel volt a detroiti és clevelandi autógyártó központokhoz, valamint a pittsburghi és clevelandi amerikai acélgyártó központokhoz is. A vállalat 1917-ben megkezdte az acél- és csőgyártást. Az első világháború növelte az acél iránti keresletet, így a Timken acéltermékéit is. A cég az 1900-as évek elején Nagy-Britanniában, Franciaországban és Németországban is értékesíteni kezdte csapágyait. A háború után Nagy-Britannia a második legnagyobb autógyártó lett, így Timken növelte európai gyártási kapacitását. A Timkent stabil pénzügyi helyzetben érte a nagy gazdasági világválság – ahogy a versenytárs SKF svéd csapággyártót is. A nem autóipari piacokra, például a mezőgazdaságra, a szerszámgépekre, az iparra és a vasútra való termelés viszont nem hozta a várt eredményeket. A második világháború alatt a Timken ternelése a hadiigények hatására megsokszorodódott. A Timken 660 000 jeepet szállított az amerikai hadseregnek, és a háború alatt több mint 15,8 millió csapágyat szállított a járművek karbantartásához. A háborút követően a Marshall-terv keretében Európába szállított gépek nagy része is Timken-csapágyakkal volt felszerelve. 1960-ra a az Egyesült Államokban, Kanadában, Nagy-Britanniában, Franciaországban, Dél-Afrikában, Ausztráliában és Brazíliában is működött helyi Timken kirendeltség A Timken Research-t 1966-ban azért hozták létre hogy elősegítse a kutatási és fejlesztési folyamatok szabványosítását. A Timken az 1970-es és 1980-as években új piacokon terjeszkedett, 1974-ben értékesítési részleget hozott létre Japánban, és irodát nyitott Olaszországban, Koreában, Szingapúrban és Venezuelában. Az 1990-es évek végére a cég már Spanyolországban, Hongkongban, Kínában és Szingapúrban is megjelent. A Timken 2003-ban 840 millió dollárért felvásárolta versenytársát, a The Torrington Company-t, megduplázva a cég méretét, és létrehozva a világ harmadik legnagyobb és legértékesebb csapágygyártó multinacionális vállalatát. A társaság 2014-ben megváltoztatta vállalati struktúráját; a cég gördülőcsapágygyártó része levált az acélgyártó részről, így két különálló társaság jött létre. Ezt követően a Timken Company továbbra is gördülőcsapágyakat gyárt, míg a TimkenSteel fókuszában az acálgyártás áll. Cég jelenje és jövője A cég csapágyakat, fogaskerekes hajtásokat, automatizált kenőrendszereket, szíjakat, láncokat és tengelykapcsolókat gyárt, valamint hajtáslánc-újraépítési és javítási szolgáltatásokat kínál. A Timken gyártmányai a Mars Rovertől a tengeri szélturbinákig széles megtalálhatók. Zajlik a cég felkészítése az űrhajózással kapcsolatos jövőbeni igények kielégítésére. Külső linkek Vállalati oldal Timken tengelyek és fékek 1945. jan., 1947., 1947. szept . és 1951. márc . Fordítás Ez a szócikk részben vagy egészben a Timken Company című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként.